armvectores/hy_wikipedia_2023 huggingface dataset:
Ովանես իրիցի խաչքար (Դարի գլուխ, Գավառ)

Ովանես իրիցի խաչքար, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռի գերեզմանոցի արևմտյան մասում՝ հենած ժամանակակից գերեզմանին։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.27)։


== Տեղադրություն ==
Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռի գերեզմանոցի արևմտյան մասում, բարձր պատվանդանին։


== Քանդակներ ==
Խաչքարի քիվի կենտրոնում քանդակված է Հիսուս Քրիստոսը։
Քրիստոսի երկու կողմերում քանդակված են 4 ավետարանիչներն,

Մատթեոսը նույնացվում է մարդու հետ, որովհետև նրա Ավետարանը սկսվում է Քրիստոսի մարդեղության պատմությունով։
Մարկոսը ներկայացվում է առյուծի խորհրդանիշով, որովհետև իր Ավետարանի սկզբում առյուծի պես քաջաբար հայտարարում է, թե Հիսուս Աստծո Որդին է։
Ղուկասը նույնացվում է եզի հետ, որ զոհի խորհրդանիշն է, այն պատճառով, որ նրա Ավետարանը սկսվում է Զաքարիայի`  տաճարում զոհի պատրաստության պաշտամունքի նկարագրությամբ։ Այս պատմությունն իր հերթին դիտվել է իբրև պատրաստություն Քրիստոսի զոհաբերության։
Հովհաննեսը ներկայացվում է արծվի խորհրդանիշով, որովհետև նա իր Ավետարանի սկզբում սավառնում է վեր` հայտարարելով Քրիստոսի աստվածությունը։Խաչարձանի կենտրոնում խաչելությունն է. Հիսուսը խաչված մի զարդարուն խաչի վրա, ուղիղ կանգնած, ծնկներից էլ ցած հասնող, քղանցքները զարդարուն՝ կոլոբիոն հագած, կրունկներն իրար կողքի և ոտների ծայրերն հակառակ ուղղություններով։ Քրիստոսի գլխի մազերը երկու ոլորուն և երկար կավիկներով իջնում են ուսերից էլ շատ ցած. Խաչեցյալի երկու կողմից ծունկի են եկել Հովհաննես Մկրտիչն ու Մարիամ Աստվածածինը։
Խաչելության տակ դժոխքի ավերումն է. Հիսուսը դարձյալ երկար կավիկներով, սրածայր մորուքով, գոտեկապ երկար պարեգոտով, ոտքերի տակ «դժոխքի դռներն են», աջով բռնել է Ադամի ձեռքը,որն էլ իր հերթին բռնել է  Եվայի ձեռքը։ Հիսուսը ձախ ձեռքով բռնել է խաչագլուխ գավազանը, որի նիզակաձև ծայրը խրել է գալարված վիշապի բերանը։ Մի վիշապ էլ քանդակված է աջ կողմից։  Ադամից վերև պատկերված է խաղողի ողկույազներով կենաց ծառ։


== Վիմական արձանագրություն ==
Խաչքարը քիվին, քանդակների շուրջ և ճակատին առկա է 8 տող վիմական արձանագրություն.

ՍԲ Խ[Ա]ՉՍ ԲԱՐԷԽԱԻՍ ՈՎԱՆԷՍ
ԻՐԻՑԻՆ ԿԱԶՄՈՂ ԱՆԱՐԺԱՆ ՍԻՄԷՈՆ
ԹՎ Ռ ՄԱՐԻԱՄ ԱԾԱԾԻՆ, ՈՀԱՆԷՍ
ԱՒԵՏԱՐԱՆԻՉՆ  ԱՂՈԹԵՆ
ԸՆԴԷՄ ԽԱՉԻՆ ՔՍԻ ԽԱՉԵՑԱՒ ՎԱՍՆ
ԱԴԱՄԱՅ Ի ԴԺՈԽԱ ԻՋԱՒ
ԱԶԱՏԵԱՑ ԱԴԱՄ ԵՒ ԾՆՈՒՆԴՔՆ
ԴՈՒՌ։Համաձայն արձանագրության խաչքարը կանգնեցվել է 1551 թվականին՝ Շաղուպաթ աղու հիշատակին։


== Տես նաև ==
Գավառ
Շաղուպաթ աղու խաչքար (Դարի գլուխ, Գավառ)
Գոհարի խաչքար (Դարի գլուխ, Գավառ)
Հայրապետի և Հրէպէկայի խաչքար (Սևանավանք)
Ամենափրկիչ խաչքար (Մայր Աթոռ)
Մարցի Ամենափրկիչ խաչքար (Ճքնըվերի խաչ)
Ամենափրկիչ խաչքար (Հաղպատ)
Ստեփանոսի և Պետրոսի խաչքար (Դարի գլուխ, Գավառ)
Պարոն Թաճումի խաչքար (Դարի գլուխ, Գավառ)
Պարոն Շահնազարի խաչքար (Դարի գլուխ, Գավառ)


== Ծանոթագրություններ ==
Կրասիլով

Կրասիլով (ուկրաիներեն՝ Красилів), քաղաք Ուկրաինայի Խմելնիցկիի մարզի Կրասիլովի շրջանում, շրջկենտրոն։
2001 թվականի տվյալներով Կրասիլով քաղաքում բնակվում էր 28 580 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սեն Լու Տերիե

Սեն Լու Տերիե (ֆր.՝ Saint-Loup-Terrier), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 162 մարդ, բնակչության խտությունը` 10.59 մարդ/կմ²։ Բնակավայրը զբաղեցնում է 15.3 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 23 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 108 աշխատունակ (15-64 տարեկան) բնակիչ, որոնցից ակտիվ էին 82-ը, իսկ ոչ ակտիվները` 26։ Ակտիվության ցուցանիշը կազմում է 75,9 %։ 82 աշխատունակ մարդկանցից աշխատել է 78 անձ (43 տղամարդ և 35 կին)։ Գործազուրկ են եղել 4 անձ (3 տղամարդ և 1 կին)։ 26 անաշխատունակներից 7-ը եղել են աշակերտներ կամ ուսանողներ, 13-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ախթալայի եկեղեցական համալիր

Ախթալայի եկեղեցական համալիր, որը գտնվում է Հայաստանի Լոռու մարզի Ախթալա քաղաքի հյուսիսարևելյան մասում` Ախթալայի ամրոցից 1 կմ արևմուտք՝ Շամլուխ տանող ճանապարհի ձախ եզրին։ Ընդգրկված է Ախթալա գյուղի պատմության և մշակույթի անշարժ հուշարձանների ցանկում (պետական ցուցիչ՝ 7.5.1/6):


== Հիշատակություններ ==
Պատմական աղբյուրները ոչ մի հիշատակություն չեն պարունակում եկեղեցական համալիրի մասին, բացակայում են նաև վիմական արձանագրությունները, ուստի պարզ չէ, թե երբ են կառուցվել եկեղեցիները և ովքեր են եղել դրանց կառուցող ճարտարապետները։ Նրանց կառուցման և մշակման ձևերից հստակ երևում է, որ կառուցվել է 13-րդ դարում։


== Նկարագրություն ==
Իրար կից երկու փոքր եկեղեցիներ են, որոնք միմյանցից բաժանվում են մի ընդհանուր միջնորմով։ Երկուսի հատակագիծն էլ երկարաձիգ ուղիղ քառանկյունի է, ծածկերը թաղակապ։ Արևելյան կողմից ունեն կիսակլոր փոքր աբսիդներ՝ շատ ցածրիկ բեմերով։
Հարավային կողմի եկեղեցին համեմատաբար փոքր է, հարավային և հյուսիսային պատերին կից, ներսից ձգվում են երկուական որմնասյուներ, որոնց միացնող կամարները գոտկում են ծածկի թաղը։ Գլխավոր մուտքը հարավային կողմից է, մեկ այլ մուտք էլ բացվում է հյուսիսային պատից, որը տանում է դեպի կից եկեղեցին։ Չորս փոքրիկ լուսամուտներից երկուսը, բացվում են հարավային պատի մեջ և մեկական հատ՝ արևելյան և արևմտյան պատերի մեջ։
Հյուսիսային կողմի եկեղեցին նախորդից քիչ մեծ է, հարավային և հյուսիսային պատերին կից, ներսից ձգվում են մեկական որմնասյուներ, որոնք միանում են ծածկի թաղը գոտկող կամարով։ Միակ մուտքը հարավային կողմից է՝ կից եկեղեցու միջից։ Երեք փոքրիկ լուսամուտներ էլ բացվում են արևելյան և արևմտյան պատերից։
Երկու եկեղեցիներն էլ կառուցված են կապտագույն բազալտի թույլ ձևով մշակված քարերով՝ կրաշաղախով միաձուլված։ Կանգուն վիճակում են, թափված են տանիքի սալքարերը և քայքայված է տանիքի վերին շերտը։


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Ախթալա գյուղի պատմության և մշակույթի անշարժ հուշարձանների ցանկ (Լոռու մարզ)
Ախթալայի վանք
Ախթալայի Սուրբ Երրորդություն վանք


== Ծանոթագրություններ ==


== Գրականություն ==
Ազգագրական հանդես, գիրք 7-8, Թիֆլիս, 1901 թվական, էջ 450-480
Ա. Թադևոսյան, Հայաստանի պատմական հուշարձաններ՝ ԱԽԹԱԼԱ, Երևան, 2007 թվական
Անջատիչ (այլ կիրառումներ)

Անջատիչ

Անջատիչ (ծրագրային ինտերֆեյսի տարր) —ծրագրավորման մեջ գրաֆիկական ինտերֆեյսի տարր, որը թույլ է տալիս օգտվողին նշված ցուցակից կատարել բազմակի ընտրություն։
Բանալի (էլեկտրատեխնիկա) (անջատիչ, միացուցիչ) — Էլեկտրական տրանսֆորմատորներ, որոնք ծառայում են էլեկտրական սխեման փակելու և բացելու համար
Մոլեկուլային անջատիչ — մի մոլեկուլ, որը կարող է գոյություն ունենալ երկու կամ ավելի կայուն ձևերի մեջ։
Նիլյուֆեր Դեմիր

Նիլյուֆեր Դեմիր (թուրքերեն՝ Nilüfer Demir, 1986, Բոդրում, Մուղլայի մարզ, Թուրքիա), թուրք ֆոտոլրագրող, լուսանկարիչ։ Ապրում և ստեղծագործում է Թուրքիայի Բոդրում քաղաքում։ Պատանի հասակից աշխատել է Doğan լրատվական գործակալության հետ։ 2015 թվականի ամռանն անդրադարձել է Եվրոպայի միգրացիոն ճգնաժամին, և նրա ստեղծած Ալան Քուրդիի մահը պատկերող լուսանկարները 2015 թվականի սեպտեմբերի 2-ին դարձել են համաշխարհային նորություն։ Նիլյուֆերը տղայի մարմինը տեսել է ծովափին և լուսանկարել այն։


== Ալան Քուրդիի լուսանկարներ ==
Նիլյուֆերը պատմել է, որ ինքն ապշել է տեսնելով փոքրիկի դիակը։ Զգացումները փոխանցելու համար նա լուսանկարել է անշունչ մարմինը՝ կատարելով լրագրողի իր պարտականությունը։

Դեմիրի ստեղծած լուսանկարները համեմատել են այն սրբապատկերների հետ, որոնք փոխել են աշխարհը։ Լուսանկարները ուղեկցվել են «KiyiyaVuranInsanlik» հեշթեգով (հայերեն՝ մարդկությունը ափ է դուրս գալիս), որը դարձել է Twitterի հրատապ թեմաներից։ 2016 թվականի մարտին լուսանկարը դարձել է սրբապատկեր լուսանկարների մասին պատմող հոլանդական վավերագրության թեմա, մասնավորապես, թե ինչու այս լուսանկարը չի ընտրվել որպես «World Press Photo», չնայած այն ամբողջ Եվրոպայում հանգեցրել է տարբեր ռեակցիաների, որորոնք փոխել են շատ մարդկանց վերաբերմունքը եվրոպական միգրանտների ճգնաժամի վերաբերյալ։ 2015 թվականի World Press Photo-ի հաղթող լուսանկարում միգրանտ երեխան հաջողությամբ անցել է Եվրոպա, այդպիսով, ավելի շատ բերելով հույս, այլ ոչ թե հուսահատություն։


== Մրցանակներ ==
Ալան Քուրդիի մահը լուսանկարի համար Դեմիրը Թուրքիայի ֆոտոլրագրողների ընկերության կողմից արժանացել է 2016 թվականի տարվա մրցանակի։ 2016 թվականին արժանացել է ոսկե մեդալի՝ որպես Էլիզաբեթ Նյոֆերի հիշատակի մրցանակի մաս ՄԱկ-ի թղթակից ընկերության կողմից։


== Ծանոթագրություններ ==


== Արտաքին հղումներ ==
Ismail Küpeli: "We Spoke to the Photographer Behind the Picture of the Drowned Syrian Boy". Vice (magazine) 4 September 2015
Analysis of the viral impact of the photo of Aylan Kurdi on Social Media by researchers led by Dr Farida Vis of University of Sheffield’s Visual Social Media Lab, 14 December 2015 (retrieved 13 March 2016)
Սուսամբար

Սուսամբար (լատ.՝ Tanacetum balsamita), աստղածաղկազգիների ընտանիքին պատկանող տարկավան ցեղի հոտավետ, բազմամյա խոտաբույս։
Աճում է Կովկասում, Փոքր և Առաջավոր Ասիայում, գլխավորապես տափաստանային քարքարոտ զառիթափ լանջերին և մշակովի այգիներում։ Բարձրությունը 70-120 սմ է։ Տերևները ամբողջաեզր են կամ բութ ատամնավոր, գեղձավոր, խամրած կանաչ գույնի։ Ծաղկազամբյուղները բազմաթիվ են (10-60), 6-8 մմ լայնությամբ։ Եզրի ծաղիկները լեզվակավոր են, սպիտակ, միջինները՝ խողովակավոր, դեղին։ Եթերայուղերի պարունակությունը տերևներում 0,4% է։ Սուսամբարը օգտագործվում է հատկապես բուրավետ պարտեզների ստեղծման և համեմունքների ստացման համար։ Ժողովրդական բժշկության մեջ կիրառվում է որպես սպազմոլիտիկ դեղամիջոց։ Միջատասպան է։


== Նկարագրություն ==
Կարճ, հորիզոնական փայտացող կոճղարմատով, 30-150 սմ բարձրությամբ, կոշտ, ուղիղ վերին մասում ճյուղավոր ցողուններով, թունավոր բազմամյա խոտաբույս է։ Հերթադիր դասավորված, երկար, ատամնաեզր տերևները փետրաձև մասնատված են։ Ստորին տերևները կոթունավոր են, ցողունայինները՝ նստադիր։ Տերևների վերին մակերեսը մուգ կանաչ է, ստորինը՝ գորշականաչավուն։ Խիտ, վահանիկաձև ծաղկաբույլերում հավաքված զամբյուղները կազմված են դեղին-ոսկեգույն, խողովակաձև ծաղիկներից։ Զամբյուղների միջին մասում գտնվող ծաղիկները երկսեռ են։ Փաթաթոցի տերևիկներն ունեն թաղանթային, թափանցիկ կամ գորշավուն եզրաշերտ։ Պտուղը երկարավուն կողավոր սերմնիկ է։ Գեղձային կետերով ծածկված տերևների և ծաղիկների մեջ կուտակվում են յուրահատուկ, սուր հոտ ունեցող եթերային յուղեր։


== Տարածվածություն ==
Աճում է մարգագետիններում, քարքարոտ լանջերին, գետափերին, ճանապարհների եզրերին և աղբավայրերում։ 
Հայաստանում հանդիպում է Արմավիրի, Գեղարքունիքի, Տավուշի, Արարատի և Արագածոտնի մարզերում։


== Նշանակություն ==
Բուժական նպատակներով օգտագործում են ծաղկազամբյուղները առանց ծաղկակոթերի, որոնք հավաքում են ծաղկման շրջանում։ Ծաղկաբույլերը պարունակում են ֆլավոնոիդներ, ալկալոիդներ, տանացետին, օրգանական թթուներ, դաբաղանյութեր, ասկորբինաթթու, եթերային յուղ։


== Ծանոթագրություններ ==
Գրասար

Գրասար, լեռ Հայաստանում, Գեղամա լեռնաշղթայում։ Կազմված է բազալտներից և անդեզիտաբազալտային լավայից։


== Ծանոթագրություններ ==
Նովա Մարինգա

Նովա Մարինգա  (պորտ.՝ Nova Maringá), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 4188 մարդ՝ 2006 թվականի տվյալներով։ Գրավում է 11 512,471 կմ2 տարածք։ Բնակչության խտությունը կազմում է՝ 0,4 մարդ/կմ2։
Նովա Մարինգայում է արձանագրվել Բրազիլիայում երբևէ գրանցված ամենաբարձր ջերմաստիճանը՝ 44.8 °C (2020 թվականի նոյեմբերի 4-ին և 5-ին)։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 72.554.524,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 17.787,33 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,740 (տվյալները ՄԱԿ-ի զարգացման ծրագրի)։


== Ծանոթագրություններ ==
Գուրգեն Տեր-Հակոբյան

Գուրգեն Մկրտչի Տեր-Հակոբյան (հոկտեմբերի 11, 1935(1935-10-11), Կրասնոդար, Ազով-Սևծովյան երկրամաս, ՌԽՖՍՀ, ԽՍՀՄ), միջուկային հետազոտությունների միացյալ ինստիտուտի (Դուբնա) միջուկային ռեակցիաների լաբորատորիայի գլխավոր գիտաշխատող։ ԽՍՀՄ պետական մրցանակի դափնեկիր (1975)։


== Կենսագրություն ==
1958 թվականին ավարտել է Լենինգրադի պոլիտեխնիկական ինստիտուտը՝ փորձարարական միջուկային ֆիզիկա մասնագիտությամբ։ 1958 թվականից աշխատել է Միջուկային հետազոտությունների միացյալ ինստիտուտում նախ որպես Միջուկային ռեակցիաների լաբորատորիայի վարիչ, ապա՝ Միջուկային ռեակցիաների լաբորատորիայի գլխավոր գիտաշխատող։ Միջուկային հետազոտությունների ազգային համալսարանի ՄԻՖԻ պրոֆեսոր է, Ֆիզմաթ գիտությունների դոկտոր (1984), պրոֆեսոր (1990)։


== Գիտական նվաճումներ ==
Հայտնաբերել է ուշացած պրոտոնների արտանետման երևույթը,
Հետազոտել է անագից ծանր մի շարք հետաձգված պրոտոնային ճառագայթումներ,
Մշակել է ինքնաբուխ միջուկային տրոհման ուսումնասիրման նոր մեթոդ` հիմնված մի քանի նեյտրոնների միաժամանակյա արտանետման գործողությունների գրանցման վրա,
Սահմանել է Էվոլյուցիայի սինթետիկ տեսության  պարունակության սահմանը արեգակնային համակարգում `10-14 գ / գ, իսկ երկրի ընդերքում` 10-13 գ / գ,
Ստեղծել է ՎԱՍԻԼԻՍԱ տարանջատիչ սարքը,
Հետազոտել է ծանր իոնների միաձուլման ռեակցիաները միջուկների հետ Z = 63 - 93-ի,
Հետազոտել է մեկ տասնյակից ավելի նոր նուկլիդներ Z = 82 - 102,
Մշակել է միջուկային տրոհման ուսումնասիրման նոր մեթոդ,
Ստեղծել է ԱԿՈՒԼԻՆԱ ռադիոակտիվ իզոտոպների (ՌԻ) ճառագայթների և կրիոգեն տրիտիումի թիրախային համալիր, որը ապահովել է էկզոտիկ միջուկային կառուցվածքների հետազոտությունների համաշխարհային բարձր մակարդակ (4.5H, 8.9.10He, 6Be, 17Ne, 26S):«Ռադիոակտիվ միջուկների պրոտոնային քայքայում» գիտական հայտնագործության համահեղինակ (Վ. Ա. Կարնաուխով, Գ. Մ. Տեր-Հակոբյան, Վ. Գ. Սուբբոտին, Լ. Ա. Պետրով)։ Առաջնահերթության համարը և ամսաթիվը` №35, 1962 թ. հուլիսի 12


== Մրցանակներ ==
ԽՍՀՄ պետական մրցանակի դափնեկիր (1975)՝ ատոմային միջուկների հատկությունների սինթեզի ուսումնասիրության և միջուկային կայունության սահմանների վերաբերյալ աշխատանքների շարքի համար։


== Ծանոթագրություններ ==
Ֆան-արտ

ֆան-արտ (անգլ.՝ fan art), երկրպագուների արվեստի ստեղծագործական տարատեսակ` հայտնի ստեղծագործությունների հիման վրա։ Ֆան-արտի հիմքում կարող է լինել ինչ-որ օրիգինալ ստեղծագործություն, որն օգտագործում է սյուժեի և (կամ) կերպարների գաղափարները։ Ֆան-արտը կարող է ներկայացնել պատկերազարդում, պարոդիա, ծաղրանկար, քրոսովեր (մի քանի ստեղծագործությունների «միահյուսում») և այլն ։


== Բնութագիր ==
Հետազոտող Կլաուդիա Զումերերը «անօրինական երկրպագուներ» գրքում առանձնացնում է ֆան-արտի հետևյալ նշանները։

ֆան-արտի ստեղծողը օրիգինալ ստեղծագործության երկրպագուն է, իսկ արտադրանքը ինքնին հարգանքի և հիացմունքի նշան է օրիգինալ ստեղծագործության նկատմամբ;
ստեղծված ֆան-արտում միանշանակ առանձնանում է «ֆան օբյեկտը»՝ կոնկրետ կերպար կամ մոտիվ, որը վերցված է ֆիլմերից, կոմիքսներից, համակարգչային խաղերից կամ գրական ստեղծագործություններից։
ֆան-արտի ստեղծումը ենթադրում է հեղինակի սեփական ստեղծարար միտքը. դա սովորաբար ոչ թե վաղ ստեղծագործության կրկնօրինակն է, այլ հերոսին կամ սյուժեին ինքնուրույն մոտեցման ձև։
ֆան-արտը հանդիսանում է ֆան-օբյեկտի երկրպագուների միջև հաղորդակցման միջոց (այսօր, առաջին հերթին, համացանցի միջոցով)։


== Տիպաբանություն ==
Կլաուդիա Զումերերը ֆան-արտի մի քանի ենթատեսակ է առանձնացնում.

նկարներ՝ արված բնօրինակ ոճով և համատեքստով
նկարներ՝ արված հեղինակային ոճով կամ համատեքստի անհատական մոտեցմամբ
նկարներ՝ արված ամբողջությամբ վերափոխված համատեքստում
գրական ստեղծագործություններ (fanfics, slash), որոնք ներկայացնում են հերոսներին և իրադարձությունները նոր կամ այլընտրանքային համատեքստում
ֆան կոմիքսներ և դոջինշի ֆան-նկարների և ֆանֆիկների համադրություն՝ արված կոմիքսների կամ մանգայի ոճով
ֆան-տեսալահոլովակներ և AMV՝ երաժշտական տեսահոլովակներ ֆիլմերի, անիմեյի և վիդեո խաղերի կտրվածքով
քոսփլեյ՝  հատուկ ստեղծագործությունների կերպարներով երկրպագուների հանդիպումներ


== Ծանոթագրություններ ==
Բուլղարիայում Հայաստանի դեսպանություն

Բուլղարիայում Հայաստանի դեսպանություն (բուլղար․՝ اПосолство на Армения в България), Հայաստանի դիվանագիտական ներկայացուցչությունը Բուլղարիայում։
Բուլղարիայում Հայաստանի դեսպանությունը գտնվում է մայրաքաղաք Սոֆիայում՝ Զագորիչանե փողոցում։ Ներկայումս Հայաստանում Բուլղարիայի արտակարգ և լիազոր դեսպանի պաշտոնը զբաղեցնում է Արմեն Սարգսյանը։


== Հայաստան մուտքի արտոնագիր ==
Բուլղարիայի քաղաքացիները կարող են դիմել Հայաստանի կարճաժամկետ վիզայի համար (առավելագույնը 90 օր կես տարվա ընթացքում) Հայաստանի դեսպանատուն Բուլղարիայում։


== Տե՛ս նաև ==
Հայ-բուլղարական հարաբերություններ


== Ծանոթագրություններ ==
Սեն Կլեման (Էնայի գավառ)

Սեն Կլեման (ֆր.՝ Saint-Clément), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Իրսոն կանտոնի կազմի մեջ։ Համայնքի շրջանը՝ Վերվենը։
Համայնքի INSEE կոդը՝ 02674:


== Բնակչություն ==
2010 թվականի տվյալներով՝ համայնքի բնակչությունը կազմում է 51 մարդ։


== Տնտեսություն ==
2010 թվականին համայնքի 33 աշխատունակ (15-64 տարեկան) բնակիչներից 24-ը տնտեսապես ակտիվ էին, 9-ը՝ ոչ ակտիվ (ակտիվության ցուցանիշը կազմել է 72,7 %, 1999 թվականին եղել է 67,6 %)։ 24 տնտեսապես ակտիվ բնակիչներից աշխատում էին 22-ը (12 տղամարդ և 10 կին), գործազուրկ էին 2 մարդ (0 տղամարդ և 2 կին)։ 9 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 4-ը՝ թոշակառուներ, 2-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սեն Կլեման (ֆր.)
Բալախոռ (դաշտ)

Անվան այլ կիրառումների համար տե՛ս՝ Բալախոռ (այլ կիրառումներ)Բալախոռ, դաշտ Հայկական լեռնաշխարհում, Ճորոխ համակարգի Բալախոռ գետակի ավազանում։


== Ծանոթագրություններ ==
Daily Mail

Daily Mail (թարմանաբար՝ «Օրական փոստ»), բրիտանական օրաթերթ, հրատարակվում է Լոնդոնում, ունի տաբլոիդ ֆորմատ։ Թերթը հիմնվել է 1896 թվականին, այն Մեծ Բրիտանիայի վաճառքներով երրորդ թերթն է The Sun-ից և Metro-ից հետո։ Նրա քույր թերթ The Mail on Sunday-ը սկսել է հրապարակվել 1982 թվականից, իսկ թերթի շոտլանդական և իռլանդական տարբերակները սկսել են տպագրվել համապատասխանաբար 1947 և 2006 թվականներին։ Օրաթերթի պարունակությունը նաև տեղադրվում է MailOnline կայքում, սակայն այս կայքի կառավարումը թերթից անկախ է, և այն ունի սեփական խմբագիր։
Օրաթերթը պատկանում է «Daily Mail and General Trust»-ին, որի նախագահն ու կառավարող մասնաբաժնի տերն է Ջոնաթան Հարմսվորտ 4-րդը, ով հանդիսանում է թերթի հիմնադիր Հարոլդ Սիդնի Հարմսֆորտի ծոռը։ Թերթի խմբագիրն է Ջորջ Գրեյգը, ով այս պաշտոնը զբաղեցրել է 2018 թվականի սեպտեմբերին։
2014 թվականին անցկացված հետազոտության արդյունքները ցույց տվեցին, որ թերթի ընթերցողների միջին տարիքը կազմում է 58 տարեկանը, և Բրիտանական տաբլոիդ թերթերի միջև այն ունի ամենացածր ընթերցողների թիվը 15-44 տարեկանների շրջանում։ Այն միակն է բրիտանական թերթերից, որի ընթերցողների մեծամասնությունը կազմում են կանայք, մոտ 52–55%: Միջինում տպագրվում է օրական 1 222 611 օրինակ (2018 թվականի նոյեմբերի տվյալներով)։ 2013 թվականի հուլիսից դեկտեմբեր ընկած ժամանակահատվածում Daily Mail-ը ուներ միջին օրական ընթերցողների մոտ 3,951 միլիոն ցուցանիշ։ Թերթի վեբ կայքը ունի ավելին քան 100 միլիոն այցելուներ մեկ ամսում։
Daily Mail թերթը բազմիցս քննադատվել է իր անվստահելիության համար, այն բազմիցս տպագրել է ոչ ճշգրիտ տեղեկություններ գիտական և բժշկական հետազոտությունների մասին, ինչպես նաև հեղինակային իրավունքի խախտումների համար։
Daily Mail-ը ստացել է բազմաթիվ մրցանակներ, որոնցից է Տարվա ազգային թերթ մրցանակը, որը նրան շնորհվել է 1995 թվականից անընդմեջ յոթ տարի։


== Ծանոթագրություններ ==


== Արտաքին հղումներ ==
https://www.dailymail.co.uk/ Daily Mail. պաշտոնական կայք
Օբզոր

Օբզոր (բուլղար․՝ Обзор), առողջարանային քաղաք Բուլղարիայի հարավարևելյան հատվածում։ Գտնվում է Բուլղարիայի սևծովյան ափին։ Վարչականորեն մտնում է Բուրգասի մարզի Նեսեբիրի համայնքի կազմի մեջ։
Ըստ 2012 թվականի մարդահամարի տվյալների՝ քաղաքի բնակչությունը կազմում է 1980 մարդ։
Քաղաքի օրն ամեն տարի նշվում է հունիսի 24-ին՝ Սուրբ Հովհաննես Մկրտչի տոնին։


== Պատմություն ==
Օբզոր քաղաքն ունի շուրջ 3 հազար տարվա պատմություն։ Այստեղ հաստատված առաջին ազգերից էին թրակիացիները։ Հին հույները մ․թ․ա․ 1-ին հազարամյակում հիմնել են Հելիոպոլիս բնակավայրը, որը թարգմանաբար նշանակում է «Արևի քաղաք»։
Մեր թվարկության 1-ին դարում քաղաքը գրավել են հռոմեացիները։ Դրանից հետո այստեղ կառուցվել է գերագույն աստված Յուպիտերի արձանը և քաղաքը սկսել է կոչվել Թեոպոլիս, որն էլ իր հերթին թարգմանաբար նշանակում է «Աստծո քաղաք»։ Հռոմեական տաճարի մնացորդները մինչ օրս պահվում են քաղաքի կենտրոնում։
395 թվականին Հռոմեական կայսրության մասնատումից հետո քաղաքը դարձել է Արևելյան Հռոմեական կայսրության՝ Բյուզանդիայի կայսրերի ամառային նստավայրը։ Ավելի ուշ այստեղ կառուցվել է միջնադարյան ամրոց։
Օսմանյան զավթիչների կողմից Բուլղարիայի գրավումից հետո քաղաքը կորցրել է իր հեղինակը և վերածվել շարքային գյուղի, որին տրվել է Գոզեն անունը (թուրքերեն լեզվով նշանակում է «ակնարկ»)։
Անկախ Բուլղարիայի պայմաններում 1936 թվականին վերադարձվել է բնակավայրի հին անվանումը, իսկ 1984 թվականի սեպտեմբերի 9-ին Օբզորը վերստին ստացել է քաղաքի կարգավիճակ։


== Զբոսաշրջություն ==
1934 թվականից սկսած Օբզորը դառնում է առողջարանային քաղաք։ Առողջարանը բուժական ազդեցություն կարող է ունենալ բրոնխիալ ասթմայով և այլ բրոնխային հիվանդություններով տառապող անձանց համար։ Այս հանգամանքը պայմանավորված է նպաստավոր աշխարհագրական դիրքով։ Այն գտնվում է Սև ծովի ափին՝ Ստարա Պլանինայի լեռների հարևանությամբ։
Առողձարանի շրջակա հատվածն ամբողջովին անտառածածկ է։ Քաղաքից 1,5 կմ հեռավորության վրա գտնվում են բուժիչ հանքային աղբյուրներ։ Օբզորի ծովափը գտնվում է 8 կմ հեռավորության վրա։
Քաղաքն ունի զարգացած զբոսաշրջային ենթակառուցվածքներ․ 2003-2005 թվականներին այստեղ կառուցվել են մի շարք հյուրանոցային համալիրներ, որոնցից նշանավոր են «Хелиос бийч»-ն և «Хелиос бей»-ը։ Կան նաև մեծ թվով փոքրիկ ընտանեկան հանգստի համար նախատեսված հյուրանոցներ, ինչպիսիե են «Морски бряг»-ն, «Джембо»-ն և«Аянов»-ն։


== Տես նաև ==
Բուլղարիայի քաղաքների ցանկ
Բուլղարիայի սևծովյան ափ


== Ծանոթագրություններ ==
Պոպովո (գյուղ, Բերեգովոյի շրջան)

Անվան այլ կիրառումների համար տե՛ս՝ ՊոպովոՊոպովո (ուկրաիներեն՝ Попово, հունգ.՝ Csonkapapi), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Պոպովո գյուղում բնակվում էր 929 մարդ։ Բնակավայրը զբաղեցնում է 1,21 կմ² տարածք։ Բնակչության խտությունը կազմում էր 767,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանտա Մարիա դե Մարտորելյաս դե Առիբա

Սանտա Մարիա դե Մարտորելյաս դե Առիբա (իսպ.՝ Santa Maria de Martorelles), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Վալես-Օրենտալ շրջանի կազմում։ Տարածքը զբաղեցնում է 4.49 կմ²։ Բնակչությունը՝ 839 մարդ ( 2010 թվականի տվյալներով)։ Հեռավորությունը պրովինցիայի վարչական կենտրոնից՝ 25 կմ։


== Արտաքին հղումներ ==
Պաշտոնական կայք Archived 2007-09-27 at the Wayback Machine.
Pàgina web de l'Ajuntament Archived 2007-09-27 at the Wayback Machine.
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Mapa de Santa Maria de Martorelles en Google Maps
Խոսրով Գարապաճագյան

Խոսրով Գարապաճագյան Խաչատուրի (հունվարի 23, 1872(1872-01-23), Սեբաստիա - մայիսի 5, 1951(1951-05-05), Լոնդոն, Միացյալ Թագավորություն), հայ լրագրող, հրապարակախոս, թարգմանիչ։


== Կենսագրություն ==
Կրթությունն ստացել է Սեբաստիայի թարգմանչաց վարժարանում։ Ավարտելուց հետո որպես ուսուցիչ աշխատել է Սեբաստիայի հայկական դպրոցներում, այնուհետև մեկնել է Կ. Պոլիս։ Անգլերենից կատարել է թարգմանություններ։ Աշխատակցել է «Ծաղիկ», «Արևելք», «Բյուզանդիոն», «Սուրհանդակ», «Անահիտ», «Արմենիա», «Բանասեր», «Շարժում» և այլ պարբերականների։
1911 թվականին Կ. Պոլսում լույս է ընծայել «Մտքիս խառնարանեն» ժողովածուն, որը պարունակում է արձակ և չափածո երկեր և խստորեն քննադատվել է մամուլում։
Օգտագործել է Ա., Արտավան, Արմեն Արտոնց, Թղթակից, Խ. Ս., Խոսրով, Ա. Խոսրով, Մանկասեր, Ոմն, Ս., Սմբատ, Խ. Սմբատ, Ցավունի,Armene Atdontz ծածկանունները։


== Ծանոթագրություններ ==
Բիտ Իշտար

Բիտ Իշտար, հնագույն երկիր Մարաստանում՝ նշանակված ասորեստանյան սեպագիր արձանագրություններում։ Ըստ մի արձանագրության, Թգլատպալասար թագավորն այստեղ կանգնեցրել է իր արձանը։


== Ծանոթագրություններ ==
(9669) Սիմերտիա

(9669) Սիմերտիա (անգլ.՝ Symmetria), աստերոիդ աստերոիդների գոտու արտաքին մասում։ Հայտնաբերվել է 1997 թվականի հուլիսի 8-ին Պաուլ Կոմբայի կողմից Պրեսկոտում։
Միջին հեռավորությունը Արեգակից կազմում է 3,219066 ա. մ., առավելագույնը մոտենում է 2,6131 ա. մ. հեռավորության վրա և հեռանում 3,8251 ա. մ.։ Արեգակի շուրջ մեկ ամբողջական պտույտ է կատարում 2109,57 երկրային օրվա ընթացքում, իր ուղեծրով շարժվելով միջինում 0,170651 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9669) Սիմերտիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վազգեն Սարգսյան (մանկավարժ)

Անվան այլ կիրառումների համար տե՛ս՝ Վազգեն Սարգսյան (այլ կիրառումներ)Վազգեն Հարությունի Սարգսյան (1920, Արտաշավան, Էջմիածնի գավառ - անհայտ), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1957):


== Կենսագրություն ==
Վազգեն Սարգսյանը ծնվել է 1920 թվականին, Աշտարակի շրջանի Արտաշավան գյուղում։ 1940 թվականի հոկտեմբերին, Երևանի մանկավարժական տեխնիկումի երրորդ կուրսից, զորակոչվել է կարմիր բանակ և ուղարկվել Միջինասիական զինվորական օկրուգի բժշկական ուսումնարանում սովորելու։ Սակայն ուսումնարանը չավարտած սկսվել է Հայրենական մեծ պատերազմը։
1941 թվականին Սարգսյանին շնորհվել է սերժանտի կոչում ու, որպես սանհրահանգիչ, ուղարկվել է Հյուսիսային Ղազախստանում նոր կազմավորվող 314-րդ հրաձգային դիվիզիայի 1078-րդ գունդը, որի կազմում էլ մասնակցել է Լենինգրադի պաշտպանության մարտերին։ 1942 թվականի հոկտեմբերին Վոլխովի ուղղությամբ Լենինգրադի շրջապատումը ճեղքելու մարտերից մեկում ծանր վիրավորվել է և տեղափոխվել հոսպիտալ։ Բուժվելուց հետո Վազգենը մեկնել է Վորոնեժի ռազմաճակատ, 5-րդ գվարդիական տանկային կորպուսի 48-րդ առանձին գունդը՝ որպես դեսանտային ջոկի հրամանատար, և մասնակցել Կուրսկի աղեղի նշանավոր ճակատամարտին։ 1943 թվականին մարտերից մեկում նորից վիրավորվել է , ապաքինվելուց հետո գործուղվել է առաջին Ուկրաինական ռազմաճակատ։ 7-րդ գվարդիական տանկային կորպուսի 71-րդ մեքենայացված բրիգադի կազմում նա մասնակցել է Կիևի, Ժիտոմիրի, Շեպետովկայի և այլ քաղաքների ու բնակավայրերի ազատագրման մարտերին։ 1944 թվականի աշնանը Վազգենը կռվել է Սանդոմիրի պլացդարմում, մասնակցել Լեհաստանի ազատագրմանը։ Պարգևատրվել է «Խիզախության համար» երկու մեդալներով ու շնորհակալագրերով։ Մարտերով հասել է Գերմանիա, մեծ հաղթանակը դիմավորել Էլբայի ափին։
1946 թվականին Սարգսյանը զորացրվել է խորհրդային բանակի շարքերից։ 1947 թվականին ավարտել է Երևանի մանկավարժական տեխնիկումը և ուսուցչական աշխատանքի անցել հայրենի գյուղի յոթնամյա դպրոցում։ 1957 թվականին Սարգսյանը ընդունվել է կոմունիստական կուսակցության շարքերը։


== Պարգևներ ==
«Խիզախության համար» մեդալ (կրկնակի)


== Ծանոթագրություններ ==
(7309) Շինկավակամի

(7309) Շինկավակամի (անգլ.՝ Shinkawakami), աստերոիդ աստերոիդների հիմնական գոտում։ Հայտնաբերվել է 1995 թվականի մարտի 28-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,185894 ա. մ., առավելագույնը մոտենում է 1,9138 ա. մ. հեռավորության վրա և հեռանում 2,4579 ա. մ.։ Արեգակի շուրջ մեկ ամբողջական պտույտ է կատարում 1180,43 երկրային օրվա ընթացքում, իր ուղեծրով շարժվելով միջինում 0,304972 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7309) Շինկավակամի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թենկ

Դարել Բեբս (անգլ.՝ Durrell Babbs, հունվարի 1, 1976(1976-01-01), Միլուոքի, Վիսկոնսին, ԱՄՆ), ավելի հայտնի է Թենկ (անգլ.՝ Tank) բեմական կեղծանվամբ, ամերիկացի R&B երգիչ, երգերի հեղինակ և դերասան։


== Վաղ կյանք ==
Դարել Բեբսը  ծնվել է 1976 թվականի հունվարի 1-ին Վիսկոնսին նահանգի Միլուոքի քաղաքում, սակայն նրա ընտանիքը տեղափոխվել է մայրաքաղաք Վաշինգտոն, երբ նա դեռ երեխա էր։


== Կարիերա ==
2001 թվականին թողարկել է իր առաջին՝ «Force of Nature» ալբոմը, որը զբաղեցրել է 7-րդ հորիզոնականը Billboard 200 ալբոմների հիթ շքերթում։ Ալբոմի «Maybe I Deserve» սինգլը զբաղեցրել է 38-րդ հորիզոնականը Billboard Hot 100 հիթ շքերթում։ 2002 թվականին թողարկվել է Թենկի երկրորդ՝ «One Man» ալբոմը, իսկ 2007 թվականին` «Sex, Love & Pain» կոչվող երրորդ ալբոմը։ «Sex, Love & Pain»-ը Billboard 200-ում զբաղեցրել է 2-րդ հորիզոնականը և առաջադրվել է Գրեմմի մրցանակի՝ «Լավագույն R&B ալբոմ» անվանակարգում, սակայն չի հաղթել։ 2007 թվականի Թենկը երգիչներ Թայրիզ Գիբսոնի և Ջինյուվայնի հետ հիմնադրել է նաև TGT խումբը։
2010 թվականին էկրան բարձրացավ Թենկի մասնակցությամբ «Քարոզչի երեխան» (անգլ.՝ Preacher's Kid) ֆիլմը։ Նույն տարում թողարկվեց նրա «Now or Never» անվանումը կրող չորրորդ ալբոմը, որին հաջորդեց «This Is How I Feel» կոչվող հինգերորդ ալբոմը 2012 թվականին։ 2013 թվականի սեպտեմբերին Թենկը կատարեց Միացյալ Նահանգների օրհներգը բռնցքամարտիկներ Ֆլոյդ Մեյվեդերի և Սաուլ Ալվարեսի մենամարտի ժամանակ։ 2014 թվականին վաճառքի դուրս եկավ երգչի վեցերորդ՝ «Stronger» կոչվող ալբոմը, իսկ 2016 թվականին յոթերորդ՝ «Sex Love & Pain II» ալբոմը։ 2017 թվականին թողարկվեց նրա «Savage» անվանումը կրող ութերորդ ալբոմը, որի երգացանկանում ընդգրկված է նաև «When We» սինգլը։


== Անձնական կյանք ==
Թենկը ունի հինգ երեխա։


== Սկավառակագրություն ==
Ստուդիական ալբոմներ«Force of Nature» (2001)
«One Man» (2002)
«Sex, Love & Pain» (2007)
«Now or Never» (2010)
«This Is How I Feel» (2012)
«Stronger» (2014)
«Sex Love & Pain II» (2016)
«Savage» (2017)


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2016-11-22 at the Wayback Machine.
Փորսուղ (Սեբաստիայի գավառ)

Անվան այլ կիրառումների համար տե՛ս՝ Փորսուղ (այլ կիրառումներ)Փորսուղ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռույի Սեն Լու

Ռույի Սեն Լու (ֆր.՝ Rouilly-Saint-Loup), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 535 մարդ, բնակչության խտությունը` 47.51 մարդ/կմ²։ Բնակավայրը զբաղեցնում է 11.26 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 7 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 374 աշխատունակ (15-64 տարեկան)  բնակիչ, որոնցից ակտիվ էին 279-ը, իսկ ոչ ակտիվները` 95։ Ակտիվության ցուցանիշը կազմում է 74,6 %։ 279 աշխատունակ մարդկանցից աշխատել է 253 անձ (133 տղամարդ և 120 կին)։ Գործազուրկ են եղել 26 անձ (13 տղամարդ և 13 կին)։ 95 անաշխատունակներից 38-ը եղել են աշակերտներ կամ ուսանողներ, 38-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բերգուլ (գյուղ, Սևերնի շրջան)

Բերգուլ (ռուս.՝ Бергуль), գյուղ Ռուսաստանի Նովոսիբիրսկի մարզի Սևերնի շրջանի կազմում։
Բնակչությունը 1996 թվականին գրանցված տվյալներով կազմում էր 478 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոբբի Բրաուն (դիմահարդար)

Բոբբի Բրաուն (անգլ.՝ Bobbi Brown, ապրիլի 14, 1957(1957-04-14), Չիկագո), ամերիկացի պրոֆեսիոնալ դիմահարդար, ձեռնարկատեր, Bobbi Brown Cosmetics-ի հիմնադիր և գործադիր տնօրեն։ Բրաունը ստեղծել է բնական երանգի տասը շրթներկ, որոնք, ըստ Entrepreneur-ի, «հեղափոխություն են արել գեղեցկության արդյունաբերությունում»։ Գրել է ինը գիրք գեղեցկության և առողջության մասին։


== Կենսագրություն ==
Ծնվել է Չիկագոյում, Իլինոյս նահանգում՝ հրեական ընտանիքում։ Բրաունն ավարտել է Բոստոնի Էմերսոն քոլեջը՝ թատերական դիմահարդարման և լուսանկարչության մասնագիտությամբ։ 1980 թվականին տեղափոխվեց Նյու Յորք՝ աշխատելու որպես պրոֆեսիոնալ դիմահարդար։ Բրաունը հայտնի դարձավ դիմահարդարման ոճով, որն իր մեջ ներառում էր չափավոր և բնական երանգներ, ինչը կտրուկ հակադրվում էր այն ժամանակ օգտագործվող վառ գույներին։
Բրաունը և դեղատան քիմիկոսը բեժ գույնի պիգմենտի վրա տասը շրթներկի շարք են ստեղծել։ 1991 թվականին Բրաունը և նրա ամուսինը համագործակցեցին մեկ այլ զույգի հետ և թողարկեցին Bobbi Brown Essentials ապրանքանիշը, որը դեբյուտ ունեցավ Նյու Յորքի Բերգդորֆ Գուդմանում։ Estée Lauder-ը գնել է ընկերությունը 1995 թվականին՝ Բրաունին պահելով որպես Bobbi Brown Cosmetics-ի աշխատակից։ 2016 թվականի հոկտեմբերին Բրաունը հեռացավ ընկերությունից։ 
Նրա աշխատանքները տեղ են գտել այնպիսի ամսագրերի շապիկներին, ինչպիսիք են Elle, Vogue, Self և Town & Country:
Բրաունը ստացել է «Գլամուր կին» մրցանակը, The Fashion Group International Night of Stars Beauty մրցանակը և Ջեքի Ռոբինսոն հիմնադրամի ROBIE մարդասիրական մրցանակը։ Նախագահ Օբամայի կողմից նա նշանակվել է Առևտրային քաղաքականության և բանակցությունների խորհրդատվական կոմիտեում և ընդգրկվել Նյու Ջերսիի Փառքի սրահում։ Նա պատվավոր դոկտորի կոչումներ է ստացել Մոնթկլերի պետական համալսարանից, Նորաձևության տեխնոլոգիական ինստիտուտից, Մոնմութ համալսարանից և Էմերսոն քոլեջից։


== Անձնական կյանք ==
Բրաունն ամուսնացած է Սթիվեն Պլոֆքերի հետ, նրանք ունեն երեք որդի՝ Դիլան, Դյուկ և Դակոտա։ Ընտանիքն ապրում է Նյու Ջերսի նահանգի Մոնկլեր քաղաքում։ Նա իր ամառներն անցկացնում է Հեմփթոնսի Սագ նավահանգստում՝ Նյու Յորք։


== Ծանոթագրություններ ==


== Արտաքին հղումներ ==
justbobbi.com
Bobbi Brown Cosmetics Official Website
Բոբբի Բրաուն Internet Movie Database կայքում
Սանտա Մարիա դե Միրալյես

Սանտա Մարիա դե Միրալյես (իսպաներեն՝ Santa María de Miralles), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Անոյա շրջանի կազմում։ Տարածքը զբաղեցնում է 25.38 կմ²։ Բնակչությունը՝ 133 մարդ ( 2010 թվականի տվյալներով)։


== Արտաքին հղումներ ==
Información del Consell Comarcal de l'Anoia
Información de la Generalitat de Catalunya Archived 2007-10-09 at the Wayback Machine.
Información del Institut d'Estadística de Catalunya
Մանիլեյդ

Մանիլեյդ, էստոնական փոքր կղզի Բալթիկ ծովի Ռիգայի ծոցում։ Զբաղեցնում է 1,87 կմ² տարածք։ Ենթարկվում է Պյարնումաա նահանգի Տիստամաա շրջանին։ Մինչև 1933 թվականը այստեղ մարդիկ չեն բնակվել։ 1933 թվականին հարևան կղզուց այստեղ են տեղափոխվել 100 մարդ։ 2011 թվականի դրությամբ կղզում բնակվում էր 47 մարդ։


== Պատկերներ ==

		
		
		


== Ծանոթագրություններ ==
Միջճյուղային հաշվեկշիռ

Միջճյուղային հաշվեկշիռ, հասարակական արդյունքի արտադրության ու բաշխման, ընդլայնված վերարտադրության ճյուղային համամասնությունների տնտեսական վերլուծության ու պլանավորման մեթոդ։ ԱՄՆ-ում էկոնոմիկայի վերլուծության համար միջճյուղային հաշվեկշիռը կիրառվել է 1930-ական թվականներին և արտասահմանում ստացել «ծախսեր-թողարկում» (input-output) անվանումը։ Միջճյուղային հաշվեկշիռները կազմվում են պլանային և հաշվետու ժամանակաշրջանի համար, արժեքային (համախառն արտադրանք), բնաձևային (արտադրանքի կարևոր տեսակներ) և բանաձևաարժեքային արտահայտությամբ։ 

Պլանային միջճյուղային հաշվեկշիռները կարող են կազմվել դինամիկ մոդելի հիման վրա, որը գծային հավասարումների համակարգ է, ապահովում է արտադրության, կապիտալ ներդրումների ու աշխատանքային ռեսուրսների փոխադարձ կապն ընդլայնված վերարտադրության մեջ։ Ստատիկ մոդելում այդ կապերը չեն արտացոլվում։
Շարապովո (գյուղ, Գագարինսկի շրջան)

Անվան այլ կիրառումների համար տե՛ս՝ ՇարապովոՇարապովո (ռուս.՝ Шарапово), գյուղ Ռուսաստանի Սմոլենսկի մարզի Գագարինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քուրդիստանի նահանգ

Քուրդիստանի նահանգ (քրդ.՝ پارێزگای کوردستان, պարսկերեն՝ استان کردستان, օսթանե քորդեսթան) կամ Քորդեսթան Իրանի 31 նահանգներից մեկն է:Քուրդիստան նահանգի տարածքը 28,817 կմ² է։ Այն գտնվում է Իրանի արևմտյան մասում, սահմանակցում է Իրաքին արևմուտքից, Արևմտյան Ադրբեջանին հյուսիսից, Զանջանի նահանգին հյուսիս-արևելքից, Համադանի նահանգին՝ արևելքից, և Քերմանշահի նահանգին՝ հարավից։  Քուրդիստանի նահանգի կենտրոնը Սանանդաջ քաղաքն է (քրդ.՝ Sinne):


== Բնակչություն և մշակույթ ==
1996 թվականին նահանգիի բնակչությունը 1346383 , որից 52.42%-ը կազմում էր քաղաքային բնակչությունը և 47.58%-ը գյուղական բնակչությունը։ Ըստ 2011 թվականի մարդահամարի Քուրդիստանի նահանգի բնակչությունը 1493645 է, որից քաղաքաբնակ են 66%-ը։ Քրդերը կազմում է մեծամասնություն այստեղ և նրանք խոսում են քրդերենի սորանի բառբառով, որը հյուսիսարևմտյան իրանական լեզու  է։ Բիջար և Քորվեհ գավառներում կան բավական թվով ազարիներ։ Նահանգի պատմական անունը Արդալան է։


== Տնտեսույթուն ==
Բնակիչների հիմնական զբաղմունքը գյուղատնտեսություն է և ժամանակկակից անասնաբուծությունն է։ Բրինձը, գարին, ցորեն ու մրգերը այստեղի հիմնական գյուղմթերքներն են։ Քիմիական, մետաղական, տեքստիլ, կաշվի և սննդի արդյունաբերությունները այստեղի հիմնական արդյունաբերական ոլորտներն են, Այս նահանգում գործազրկությունը շատ բարձր է և նա համարվում է Իրանի նահանգների մեջ բարձր գոծազրկություն ունեցող նահանգներից մեկը։   Ըստ իրանական վիճակագրությաբ ավելի քան 200000 մարդ գոյատևում է զբաղվելով կոլբարությամբ։


== Ծանոթագրություններ ==
Շահնազար (Ալաշկերտի գավառ)

Շահնազար, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Շառիան գետի ձախ ափին, Ալաշկերտ քաղաքից 20 կմ հարավ-արևմուտք։


== Բնակչություն ==
Ժամանակին եղել է հայաբնակ գյուղ։ XIX դարի վերջին ուներ 20 տուն քուրդ բնակիչ։


== Պատմամշակութային կառույցներ ==
Շահնազարում կար հայկական վանքի մնացորդներ և գերեզմաններ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ինկերի Անտտիլա

Սիլվի Ինկերի Անտտիլա, ծննդյամբ Մետսյամիես (ֆիններեն՝ Sylvi Inkeri Anttila, o.s. Metsämies, նոյեմբերի 29, 1916(1916-11-29), Վիբորգ, Ֆինլանդիայի մեծ իշխանություն, Ռուսական կայսրություն - հուլիսի 6, 2013(2013-07-06), Հելսինկի, Ֆինլանդիա), ֆինն քրեագետ, քրեական իրավունքի մասնագետ, պետական գործիչ,  Ֆինլանդիայի առաջին կին իրավագիտության դոկտորը, ամենահայտնի ֆինն քրեագետներից մեկը, համարվում է Ռուսաստանի գիտությունների ակադեմիայի արտասահմանյան անդամ (1994)։ Անտտիլան զգալի ներդրում է ունեցել Ֆինլանդիայում քրեական արդարադատության խոշոր բարեփոխումների նախագծման և իրականացման գործում, ինչի արդյունքում երկրում զգալիորեն կրճատվել է բանտարկյալների թիվը։   


== Կենսագրություն ==
Ինկերի Մետսյամիեսը ծնվել է Վիբորգում, 1916 թվականի նոյեմբերի 29-ին, իրավագիտության մագիստրոս Վեյնի Մետսյամիեսի (նախկինում կրել է Հորելլի ազգանունը, բայց հետո փոխել է այն) և Սիլվի Այրիոյի ընտանիքում։ 1934 թվականին ամուսնացել է բժիշկ Սուլո Վալտեր Անտտիլայի հետ։ Կարիերան սկսել է շրջանային դատարանում, միաժամանակ զբաղվել է դոկտորական ատենախոսության նախապատրաստման աշխատանքներով։ Պաշտպանությունը կայացել է 1946 թվականին, և Անտտիլան դարձել է Ֆինլանդիայի առաջին կին իրավունքի դոկտորը։ Աշխատել է որպես ուսուցիչ, այնուհետև նշանակվել է բանտի անձնակազմի վերապատրաստման կենտրոնի տնօրեն (1949-1961)։ Եղել է Հելսինկիի համալսարանի քրեական իրավունքի պրոֆեսոր (1961-1979) և Իրավական քաղաքականության ազգային հետազոտական ինստիտուտի տնօրեն (1963-1979)։ 1975 թվականին զբաղեցրել է արդարադատության նախարարի պաշտոնը Լիինամաայի կառավարությունում։ Եղել է նաև ՄԱԿ-ի հետ կապակցված Հելսինկիի հանցագործությունների կանխարգելման և վերահսկման ինստիտուտի տնօրենը (1982-1986)։ 
Անտտիլան հայտնի է նաև միջազգային մակարդակում, մասնակցել է քրեական իրավունքի հետ կապված բազմաթիվ միջազգային իրադարձությունների, 1975 թվականին ընտրվել է Ժնևում տեղի ունեցած հանցագործությունների կանխարգելման ՄԱԿ-ի հինգերորդ կոնգրեսի նախագահ։ 1994 թվականի մարտի 31-ին ընտրվել է Ռուսաստանի գիտությունների ակադեմիայի փիլիսոփայության, սոցիոլոգիայի, հոգեբանության և իրավունքի ամբիոնի արտասահմանյան անդամ։
Մահացել է 2013 թվականի հուլիսի 6-ին, Հելսինկիում։


== Ծանոթագրություններ ==


== Արտաքին հղումներ ==
Sundström, M. Anttila, Inkeri (1916—2013) : Rikosoikeuden professori, oikeusministeri : [фин.] // Kansallisbiografia-verkkojulkaisu. Studia Biographica 4. — Helsinki : Suomalaisen Kirjallisuuden Seura, 2000. — 1 marraskuun. — Дата обращения: 10.03.2018. — ISSN 1799-4349.

Анттила Инкери Сильви (Inkeri Anttila) : Биографическая справка : [арх. 03.12.2018]. — ИС «Архивы Российской академии наук» (ИСАРАН). — Дата обращения: 03.12.2018.
Inkeri Anttila (1916-2013). In memoriam Raimo Lahti, Dans Revue internationale de droit pénal 2013/1-2 (Vol. 84), pages 13 à 15
Յաբլոնովյան լեռնաշղթա

Յաբլոնովյան լեռնաշղթա (բուրյաթերեն՝ Ябалhан дабаан), գտնվում է Անդրբայկալում, գլխավորապես Ռուսաստանի Չիտայի մարզում։
Երկարությունը 650 կմ է, բարձրությունը՝ մինչև 1680 մ։ Կազմված է գրանիտներից, բյուրեղային թերթաքարերից, ավազաքարերից։ Կան հին սառցապատման հետքեր։ Լանջերը ծածկված են անտառներով, գագաթները՝ լեռնատունդրային բուսականությամբ։
Մելսո

Մելսո (էստ․՝ Melso), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մաուրից Էշերի թանգարան

Մաուրից Էշերի թանգարան (հոլ.՝ Escher in Het Paleis, որը բառացի թարգմանած նշանակում է «Էշերը ցուցադրման պալատում»), նիդերլանդացի նշանավոր նկարիչ, գրաֆիկական հանրահայտ աշխատանքների հեղինակ Մաուրից Էշերի կյանքի և ստեղծագործության արտացոլմանն ու լուսաբանմանը նվիրված մշակութային օջախ Նիդերլանդներում՝ Հաագա քաղաքում։ Գտնվում է 18-րդ դարում կառուցված Լանգե Վորհաուտ պալատում (Lange Voorhout Paleis), որն ավելի քան երեսուն տարի մայր թագուհի Էմմայի համար ծառայել է որպես ձմեռային բնակարան ու նստավայր։ Թանգարանը բացվել է 2002 թվականի նոյեմբերի 16-ին։ Նրա հավաքածուում ներառված են նկարչի առավել հայտնի գրաֆիկական աշխատանքները։
Առաջին հարկում ներկայացված են նրա վաղ շրջանի գործերը, վիմագրության (լիտոգրաֆիայի) բնագավառում կատարած փորձերը, երկրաչափական սյուժեներով առաջին աշխատանքները։  Երկրորդ հարկում ցուցադրված են նկարչի առավել հսայտնի ստեղծագործությունները, դրանց համար նրա արած ճեպանկարները, էսքիզները։ Այստեղ նաև փաստավավերագրական կինոնկար է ցուցադրվում արվեստագետի կյանքի ու գործունեության մասին։ Երրորդ հարկը ծառայում է զվարճանքի և ուսումնական նպատակների։ Այստեղ կազմակերպվում են խաղեր, անցկացվում թեստային մրցույթներ Մաուրից Էշերի և այլ արվեստագետների կյանքի ու ստեղծագործության մասին։ Թանգարանի այցելուների հատուկ ուշադրությանն են արժանանում էլեկտրական յուրօրինակ ջահերը, որոնք Մաուրից Էշերի ստեղծագործությունների մոտիվներով պատրաստել է ռոտերդամցի նկարիչ
Հանս վան Բենտեմը։
2015 թվականին զանգվածային որոշ լրատվամիջոցներում հրապարակումներ եղան, որ թանգարանում ցուցադրված աշխատանքներից շատերը ոչ թե բնօրինակներ են, այլ կրկնօրինակումներ, որոնք իրականացվել են սկանավորման եղանակով և հենց այնպիսի թղթի վրա, ինչպիսին սովորաբար գործածել է վարպետը։


== Պատկերասրահ ==

		
		
		
		
		
		
		


== Տես նաև ==
Մաուրից Կոռնելիս Էշեր


== Ծանոթագրություններ ==


== Արտաքին հղումներ ==
Թանգարանի պաշտոնական կայքէջը
Տվերդիլկովո

Տվերդիլկովո (ռուս.՝ Твердилково), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարավոնիկա

Կարավոնիկա (իտալերեն՝ Caravonica), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 315 մարդ (2008)։ Բնակչության խտությունը՝ 64 մարդ/կմ²։ Տարածքը կազմում է 5 կմ²։ Փոստային ինդեքս՝ 18021։ Հեռախոսային կոդ՝ 0183։
Բնակավայրի հովանավորն է հանդիսանում սուրբ San Michele Arcangelo։


== Ժողովրդագրություն ==


== Կոմունայի ադմինիստրացիան ==
Հեռախոսահամար՝ 0183 55050
Էլեկտրոնային հասցեն՝ caravonica@libero.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քեմպբել շրջան (Կենտուկի)

Անվան այլ կիրառումների համար տե՛ս՝ Քեմպբել շրջան (այլ կիրառումներ)Քեմպբել շրջան (անգլ.՝ Campbell County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 394 կմ² է, բնակչությունը՝ 90.336 մարդ (2010 թ. տվյալներով)։ Շրջկենտրոնն է Ալեքսանդրիա և Նյուպորտ բնակավայրը։ Կազմավորվել է 1794 թ.։
The Bell

The Bell, ռուսալեզու ինտերնետ-հրատարակություն և տեղեկագիր։ Հիմնադրվել է 2017 թվականի հունիսի 6-ին լրագրող Ելիզավետա Օսետինսկայայի կողմից։


== Պատմություն ==
«The Bell» (thebell.io) նախագիծը  ստեղծվել է ՌԲԿ-ի նախկին գլխավոր խմբագիր, «Վեդոմոստի» -ի և Forbes-ի ռուսական տարբերակի նախկին գլխավոր խմբագիր Ելիզավետա Օսետինսկայայի կողմից ԱՄՆ Սթենֆորդի համալսարանում 2016-2017 թվականներին Knight Journalism Fellowship ծրագրով Ստենֆորդի համալսարանում փորձաշրջան անցնելու ժամանակ։ Ըստ Օսետինսկայայի նախագիծը ծրագրի փորձ է։ The Bell-ը էլեկտրոնային փոստով նորությունների և առցանց հրատարակություն է։ Նախագիծը ստեղծվել է Axios, The Information, Finimize և The Skimm նմուշներով։ Պարբերականը մասնագիտանում է բիզնես նորությունների վրա։ Գլխավոր խմբագիրը Իրինա Մալկովան է։ Նախագիծը մեկնարկել է Օսեթինսկայայի ծանոթների գումարով։ Պարբերականում աշխատում են 7 աշխատակիցներ, որոնք նախկինում աշխատել են Republic, Reuters ՌԲԿ-ում։ The Bell-ը համագործակցում է Setka ընկերության հետ տեխնիկական հարցերով։
Հրապարակման շրջանակներում կա Ելիզավետա Օսետինսկայայի հեղինակային նախագիծը «Ռուսական նորմեր»՝ հարցազրույց ռուսական ծագմամբ գործարարների հետ, ովքեր հաջողությունների են հասել արտասահմանում։


== Լսարան ==
2017 թվականի դեկտեմբերի դրությամբ փոստային առաքանու The Bell-ի լսարանը կազմում է օրական 15 000 մարդ: 2020 թվականի հուլիսի դրությամբ Telegram - ի պաշտոնական ալիքում ավելի քան 40 հազար բաժանորդ կա։


== Ծանոթագրություններ ==
Նարվա (գետ)

Անվան այլ կիրառումների համար տե՛ս՝ Նառվա (այլ կիրառումներ)
Նառվա (էստ․՝ Narva jõgi և Naroova (հին էստոներեն՝ Ալուկսե), ռուս.՝ Нарова река), գետ Էստոնիայի և Ռուսաստանի Լենինգրադյան մարզի սահմանին։ Գրականության մեջ հանդիպում է նաև Ալուկսե (գետի հին էստոներեն անվանումը) և Բեկ եզրերը, վերջինը օգտագործվում էր շվեդական տիրապետության ժամանակ 17-րդ դարում և հիշատակվում է Օլեարիի մոտ։ Գետի վրա են տեղաբաշխված ռուսական Իվանգորոդ և էստոնական Նառվա քաղաքները։


== Ընդհանուր տեղեկություններ ==
Գետը սկիզբ է առնում Չուդյան Պսկովյան լճից և թափվում է Բալթիկ ծովի Ֆիննական ծոցում գտնվող Նառվայի ծոց։

Գետի երկարությունը կազմում է 77 կմ, որից 40 կմ վերին հոսանքն է, 20 կմ՝ միջինը, և 17 կմ ստորինը։
Գետի ավազանի մակերեսը կազմում է 56 200 կմ²։
Ջրի արտահոսքը գետաբերանի մոտ կազմում է 399 մ³/վրկ կամ 12,58 կմ³/տարի, ինչը 78 մ³/վրկ-ով կամ 2,46 կմ³/տարով ավելին է, քան աղբյուրի մոտ։
Գետի անկումը կազմում է 30 մ, որից 19 % (4-7,5 մ) բաժին է հասնում Նառվայի ջրվեժներին, իսկ 16 % (5 մ) Օմուտսկի սահանքասյամերին։
Հնարավոր հիդրոէներգետիկ ռեսուրսները. միջին տարեկան հզորությունը 141 ՄՎտ, միջին տարեկան արտադրությունը 1235 մլն. կՎտ-ժ։
Լայնությունը միջինում 200 - 300 մ, առավելագույն լայնությունը ունի վերին հոսանքներում Վերխովսկի կղզու մոտ՝ մոտ 900 մ։
Խորությունը հիմնականում կազմում է 3-4 մ, տեղ-տեղ հասնում է 6 մ, ՀԵԿ-ից ներքև մինչև 11 մ, գետաբերանի մոտ՝ 15 մ։
Հոսանքի միջին արագությունը՝ 1 մ/վ, սահանքասյամերի մոտ մինչև 3 մ/վ, ստորին հոսանքներում մինչև 0,5 մ/վ։
Գետը սառցակալում է միջինում 5,5 ամիս։Հիդրոէլեկտրոկայաններ՝ Նառվայի ՀԵԿ։
Գետը նավարկելի է Նառվայի ՀԵԿ-ից (14,9 կմ) ներքև և Նառվայի ջրամբարում (15 կմ), այսպիսով այն 40 %-ով նավարկելի է։
Հիմնական վտակներ՝ Պլյուսա, Ռոսոն։


== Ծանոթագրություններ ==


== Արտաքին հղումներ ==
Իվանգորոդ. Նառվայի ջրվեժները (ռուս.)
Նառվայի նավահանգիստների իրավիճակային հետազոտություն Archived 2016-03-03 at the Wayback Machine. (ռուս.)
Նառվայի մերձակայքը (ռուս.)
Պելլու (գյուղ, Սաուե շրջան)

Անվան այլ կիրառումների համար տե՛ս՝ ՊելլուՊելլու (էստ․՝ Pällu), գյուղ Էստոնիայի Հարյումաա նահանգի Սաուե շրջանում։
2011 թվականի տվյալներով գյուղում բնակվում էր 79 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)